b'\n_START_ARTICLE_\nRoopelude\n_START_SECTION_\nUlkon\xc3\xa4k\xc3\xb6\n_START_PARAGRAPH_\nRoopeluteen pituus on 4,5\xe2\x80\x935,2 mm. Se muistuttaa muita Dicyphus-suvun luteita ja on hyvin hoikka ja pitk\xc3\xa4raajainen. Peitinsiivet ovat l\xc3\xa4pikuultavat, cuneuksen ja coriumin k\xc3\xa4rjiss\xc3\xa4 on selv\xc3\xa4t tummat t\xc3\xa4pl\xc3\xa4t ja etusel\xc3\xa4n poikkiuurre etusel\xc3\xa4n puoliv\xc3\xa4liss\xc3\xa4 kuten karvahorsmaluteellakin (D. epilobii). Takaruumis ja keskiruumiin sivut ovat mustat. Etusel\xc3\xa4n v\xc3\xa4ritys vaihtelee mustasta ruskeaan, peitinsiipien kuviointi vaihtelee mustasta punaruskeaan.\n_START_SECTION_\nLevinneisyys\n_START_PARAGRAPH_\nRoopelude esiintyy l\xc3\xa4hes koko Euroopassa. Suomesta se on l\xc3\xb6ydetty Ahvenanmaalta ja muutamalta paikalta Uudeltamaalta.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nRoopelude el\xc3\xa4\xc3\xa4 muutamalla kasvilajilla, etenkin haisukurjenpolvella. Sit\xc3\xa4 on l\xc3\xb6ydetty lis\xc3\xa4ksi tarhakurjenpolvelta, tarha-alpilta ja kurkkuyrtilt\xc3\xa4.\n_START_SECTION_\nElintavat\n_START_PARAGRAPH_\nNaaraat talvehtivat aikuisena ja munivat kev\xc3\xa4\xc3\xa4ll\xc3\xa4. Nymfit kehittyv\xc3\xa4t aikuisiksi loppukes\xc3\xa4ll\xc3\xa4. Havaintoja Suomesta on toistaiseksi niukasti.'